SHBA shqyrtojnë një qëndrim të ri ndaj Koresë së Veriut
Ndërsa avionë luftarakë amerikanë, japonezë dhe koreanojugorë kryen manovra ushtarake në brigjet e Gadishulli Korean, Presidenti Trump tha se ai ka pikëpamje të ndryshme me Sekretarin Tillerson për çështjen e Koresë së Veriut.
Pas një takimi që pati të mërkurën me ekipin e tij të sigurisë kombëtare, Presidenti Trump tha se ai ka pikëpamje të ndryshme me Sekretarin Tillerson për qëndrimin që duhet mbajtur ndaj Koresë së Veriut. Më parë, Ministri i Jashtëm i Koresë së Veriut pati thënë se Presidenti Donald Trump “ndezi fitilin e luftës”në Gadishullin Korean, me kërcënimin e tij se Shtetet e Bashkuara “do ta shkatërrojnë plotësisht” Phenianin, në se ai kryen një sulm. Presidenti Trump i pati bërë këto komente në fjalimin që mbajti para Asamblesë së Përgjithshme të Kombeve të Bashkuara muajin e kaluar. Në komentet që bëri sot për Agjencinë Shtetërore Ruse të Lajmeve TASS, Ministri i Jashtëm koreanoverior Ri Yong Ho tha se “Shtetet e Bashkuara duhet të veprojnë në mënyrë të arsyetueshme dhe të mos e provokojnë Korenë e Veriut”. Ndërsa Presidenti Donald Trump shqyrton veprime të mundshme ushtarake ndaj Koresë së Veriut, ushtria amerikane demonstroi forcën që mund të shihej qartë nga Koreja e Veriut. Bombardues të rëndë supersonikë amerikanë ju bashkuan avionëve luftarakë japonezë dhe koreanojugorë, në një demonstrim force gjatë një manovre ushtarake, ku u qëllua me raketa në brigjet lindore edhe perëndimore të gadishullit korean. Manovrat u zhvilluan ndërsa Presidenti Trump u takua me këshilltarët e tij, si dhe pati një takim me ish Sekretarin e Shtetit Henry Kissinger. Gjatë takimit Presidenti Trump foli për një qëndrim të ri ndaj Koresë së Veriut. Në takimin me ekipin e tij të sigurisë kombëtare, Presidenti diskutoi edhe për sipas një deklarate nga Shtëpia e Bardhë e Sekretares së Shtypit Sarah Huckabee Sanders. - tha analisti i sigurisë rajonale Daniel Pinkston, në Universitetin Troy të Seulit. Shtëpia e Bardhë tha se Presidenti gjatë takimit u informua nga Sekretari i Mbrojtjes James Mattis dhe nga Shefi i Shtatmadhorisë i Shteteve të Bashkuara, gjenerali Joseph Dunford. Takimi përkoi me manovrat ajrore pranë Detit të Japonisë dhe Detit të Verdhë.